**Forhåndsgodkendelse af speciale**

**Kandidatuddannelsen i medicin (Studieordning KA 2016)**

**Ansøgningen om forhåndsgodkendelse indsendes til Ulla Schmidt (**[**us@au.dk**](mailto:us@au.dk)**), HE Studier som word-fil.**

**Yderligere informationer findes på Studieportalen:** [**http://studerende.au.dk/studier/fagportaler/medicin/**](http://studerende.au.dk/studier/fagportaler/medicin/)

**Læs hele skemaet grundigt. Udfyld det derefter omhyggeligt ved hjælp af vejledningen i højre side.**

**Efter godkendelsen, får du skemaet retur i pdf-format = forhåndsgodkendelsen – den skal vedhæftes specialeopgaven som info til den eksterne censor.**

**NB!** Forhåndsgodkendelsen skal foreligge inden specialekontrakten afleveres. Det er ikke nok, at vejleder alene godkender opgaven.

Skemaet kan - efter eget valg - udfyldes på dansk eller engelsk

Nederst i dette skema: Afkrydsning af fagområde(r) til senere brug for allokering af ekstern censor. SKAL udfyldes - i samråd med vejleder.

|  |  |  |
| --- | --- | --- |
| **Oplysninger om den studerende og projektet** | | **Vejledning til udfyldelsen af skemaet** |
| **Navn**: | | Den studerendes navn anføres.  Den studerende skal stå for udfyldelsen af forhåndsgodkendelsen, efter input og diskussion med vejleder. |
| **Studienummer**: | |  |
| **Nuværende semester**: | |  |
| **Opgavetitel**: | | Anfør en kort og præcis titel, der afspejler forskningsspørgsmålet.  Undgå at bruge ordet review i titlen. Undlad at bruge forkortelser i titlen. |
| **Beskriv kort specialets baggrund** (sv.t. introduktionen i opgaven) (max 100 ord): | | En præcis og kort beskrivelse af den baggrund, der skal kendes, for at forstå forskningsspørgsmålet.  *Undlad* at beskrive hypotese, forskningsspørgsmål eller formål i denne sektion. |
| **Beskriv kort hypotesen og det konkrete forskningsspørgsmål der ønskes besvaret** (max 100 ord) | | *Undlad* at beskrive baggrundsinformation i denne sektion.  Formuler en klar og kort *hypotese*. Formuler derefter det præcise og fokuserede *forskningsspørgsmål*.  Brug gerne ordene hypotese og forskningsspørgsmål så det klart fremgår at dette har været overvejet. Disse skal tilsammen dokumentere, at man har forstået den hypotesedrevne forskningspraksis.    Ovenstående skal *ikke* erstattes af vendinger som ”Formålet med undersøgelsen er at [….]”. Sådanne formål kan evt. skrives efter hypotesen og forskningsspørgsmålet er klargjort.  *Der skal i specialeopgaven demonstreres færdigheder i videnskabelig, problemorienteret tænkning på en afgrænset problemstilling og kritisk analyse af metoder og data.*  Specialet skal derfor IKKE være:  1. En oversigtsartikel/et review med mindre man følger kriterier, der sikrer kritisk analyse af metoder og data, som fx PRISMA kriterier.  2. En beskrivende fremstilling omkring en problemstilling af typen: Hvad ved vi om sygdommen X?  3. En kasuistik, med opfølgende undersøgelse af sygdommens forekomst, hyppighed, diagnosekriterier mv.  3. En ”simpel” opgørelse af data. Fx: Hvad er hyppigheden af patienter indlagt med symptomet S i perioden 2011-15 på afdeling 27?  Specialet KAN være:  1. Baseret på data fra litteraturen, hvor to hypoteser sættes op mod hinanden, eller hvor man undersøger evidens for en behandling, en procedure eller en teori, hvor et afgrænset og skarpt formuleret spørgsmål analyseres og munder ud i en konklusion.  2. Baseret på egne eller vejleders data, hvor man forholder sig kritisk til metoder og resultater og perspektiverer til litteraturen. Bemærk at selve opgørelsen af data, udarbejdelse af databaser etc. ikke bør fylde for meget, da det i sig selv ikke bidrager væsentligt til opfyldelsen af læringsmålene for specialet.  (Det er med studieordningen af 2016 blevet muligt at skrive et kvalitativt speciale. Dette forekommer uhyre sjældent og næppe en gang om året, men eksempler herpå er forskningsspørgsmål med anvendelse af humanistisk-samfundsvidenskabelig metode. Disse specialer bedømmes af personer med erfaring i kvalitativ forskningspraksis. Ønsker man at skrive et kvalitativt speciale skal det klart angives i denne rubrik i ansøgningen) |
| **Beskriv kort specialets metode** (max. 50 ord): | | Redegør for hvorledes problemstillingen angribes, således at bl.a. specialets gennemførlighed dokumenteres. |
| **Beskriv kort hvilket datamateriale der skal analyseres** (max. 100 ord): | | Redegør for det datamateriale, der forventes analyseret.  Ved litteraturstudier er det vigtigt, at der er gjort overvejelser omkring, hvorvidt der foreligger de typer data i litteraturen, som projektet skal bygge på.  Hvis indsamling af data mv. kræver særlige godkendelser skal man her redegøre for overvejelser desangående ift. specialets gennemførlighed. |
| **Redegør kort for egen indsats i projektet**: | | Gør rede for hvilke dele af projektet, du selv står for, og hvilke dele der evt. bliver udført af andre.  Specialet skal bedømmes individuelt, og det er derfor vigtigt, at der demonstreres selvstændigt bidrag. |
| Sæt kryds | **Denne ansøgning har været diskuteret med og er godkendt af min vejleder**. | Rubrikken til venstre **afkrydses** såfremt betingelsen er opfyldt.  Herved godtgør den studerende, at vejleder har læst og godkendt den studerendes ansøgning. Vejleder accepterer samtidig at påtage sig vejledningsopgaven.  Det kan være en god ide at få en mail fra vejleder med accept heraf, så misforståelser efterfølgende undgås.  Afstem forventninger om vejledningsomfang. |
| Sæt kryds | **Jeg har læst og forstået kravene til specialet, som beskrevet i Studieordning KA 2016** | Rubrikken til venstre **afkrydses** såfremt betingelsen er opfyldt.  Herved tilkendegiver den studerende at være klar over læringsmålene til opgaven som beskrevet i Studieordningen for Kandidatuddannelsen i medicin (2016).  Læringsmål er anført i Box 1 under ansøgningsformularen. |
| **Oplysninger om vejleder** | |  |
| **Navn, stilling og akademisk grad**: | | Vejleder skal opfylde de formelle krav til vejlederfunktionen på Health. |
| **Arbejdssted**: | | Vejleder skal være ansat på Health.  Hvis dette ikke er tilfældet, skal der foreligge en formel aftale mellem vejleders Institutleder og Health om, at vejleder efterlever de krav, der er gældende på Health. |
| **E-mail** (vejleder er cc. på svarmailen): | | Vejleders AU mail skal anføres til korrespondancen med HE Studier.  Private mails må *ikke* benyttes i arbejdsrelaterede sammenhænge. |
| Efter indsendelsen af ansøgningen:  Den kursusansvarlige (Studieleder Per Höllsberg) vil hurtigst muligt efter indsendelse i hvert tilfælde tage stilling til  vejleders kvalifikationer og opgavens overordnede indhold jf kravene i Studieordningen. Den studerende og vejleder vil få direkte besked om ansøgningen godkendes, kræver revision eller ikke kan godkendes som speciale.  Forhåndsgodkendelsen er ikke et kvalitetsstempel for niveauet af specialeopgaven, som alene vurderes ift. opfyldelse af studieordningens læringsmål. | | |

|  |
| --- |
| ***BOX 1. Læringsmål for speciale (Studieordning 2016)***  De studerende skal kunne:  1.   Planlægge, udføre og dokumentere en struktureret, systematisk og reflekteret informationssøgning omkring en selvvalgt medicinsk sundhedsfaglig problemstilling og argumentere for problemstillingens relevans.  2.   Afgrænse en problemformulering (et forskningsspørgsmål) inden for den selvvalgte problemstilling.  3.   Beskrive og argumentere for valg af materiale og dataindsamlingsmetode. Dataindsamling kan i denne sammenhæng være egne empiriske data, empiriske data stillet til rådighed af vejleder, eller data der baserer sig på litteraturstudier.  4.   Redegøre for hvordan forskningsspørgsmålet er søgt besvaret, herunder hvordan teori og evt. øvrigt materiale er anvendt.  5.   Redegøre for projektets resultater samt kritisk vurdere metoder og resultater i en diskussion med relevante kilder.  6.   Konkludere og perspektivere ud fra en samlet vurdering af egen undersøgelse.  7. Formidle arbejdet skriftligt på engelsk, herunder udforme et kort, fokuseret resume (max 1.200 anslag pr. resumé inkl. blanktegn) på både engelsk og dansk.  ***Bemærkninger:***  Det er muligt at skrive specialet ud fra en kvantitativ (den mest almindelige brugte metode inden for medicinsk forskning) eller en kvalitativ videnskabelig metodetilgang. De supplerende mål for disse specialer er anført nedenfor.  *Kvantitativt speciale*  Om kvantitativt speciale gælder, at det skal skrives i IMRAD format med et omfang på maksimalt 24.000 anslag (inkl. blanktegn) svarende til 10 normalsider.  *Kvalitativt speciale*  Om kvalitativt speciale gælder endvidere, at det tydeligt skal indeholde afsnit, der beskriver og begrunder relevante teorier, materiale og metoder til analyse af problemstillingen inden for et medicinsk sundhedsfagligt tema.  Dataindsamling under ovenstående punkt 3 kan tillige være primær- og sekundærlitteratur som af vejleder vurderes relevant for specialet. Ved analysedelen lægges vægt på en konsistent anvendelse af den valgte metode.  Et kvalitativt speciale må maksimalt have et omfang på 36.000 anslag (inkl. blanktegn) svarende til 15 normalsider.  *Generelt*   * Der skal angives referenceliste over anvendt litteratur. * Illustrations- og datamateriale må tilsammen maksimalt udgøre 10 figurer eller tabeller. * Specialets maksimale omfang inkluderer ikke forside, resumé, referenceliste, eller figur- og datamateriale. Anslag (inkl. blanktegn) for dansk og engelsk resumé og hovedtekst skal angives på forsiden. Der må ikke anvendes medforfattere. * Specialeopgaven kan udarbejdes af op til 3 studerende og i tilfælde af flere end en studerende udvides opgavens maksimale omfang med 12.000 anslag per studerende for både kvantitativt og kvalitativt speciale. Ved flere studerende skal der endvidere redegøres for, hvilket delområde hver studerende er ansvarlig for. Hvis flere studerende skriver specialet sammen skal problemformulering, indledning og konklusion laves i fællesskab, mens øvrige afsnit markeres entydigt med initialer for den studerende, der har udarbejdet det pågældende afsnit, således at det sikres, at der kan foretages en individuel bedømmelse af hver enkelt studerende * Opfyldelse af specialets læringsmål er grundlag for bedømmelsen af specialet, der gradueres efter 7-skalaen med ekstern censur. |

Afkrydsning af fagområde(r ) til senere brug for allokering af ekstern censor

Censorformandsskabet for lægeuddannelsen i Danmark: Alle censuropgaver under Censorkorpset for lægeuddannelsen i Danmark bliver fra 1. april 2018 ( AU medicin er først med fra efteråret 2018 ) formidlet gennem Censor IT, og alle censorer skal kun påtage sig censuropgaver, der er formidlet gennem Censor IT. Systemets udpegningsrutiner følger bekendtgørelsernes bestemmelser og svarer derfor til censorformandskabets udpegning.

Link til Censorformandsskabets hjemmeside: <https://sund.ku.dk/uddannelse/censor/censormed/censorformandsskab_forside/> . Evt. principielle spørgsmål ift. beslutningen om brugen af Censor-IT bedes rettet til Censorformandsskabet..

Mhp. senere allokering af en ekstern censor til denne specialeopgave, bedes vejleder krydse en eller flere fagområder af, som vil være dækkende for opgaven.

Vælg så vidt muligt kun ét fagområde – dette giver flest censorer at vælge imellem for systemet– hvis der angives 2 eller flere fagområder (A ,B), vælger systemet ud fra A OG B og IKKE ud fra A ELLER B. Der bliver således færre censorer at vælge imellem jo flere fagområder der kombineres.

|  |  |
| --- | --- |
|  | **Fagområder:** |
|  | **Akut Patient** |
|  | **Almen Medicin** |
|  | **Anatomi og histologi** |
|  | **Anæstesiologi** |
|  | **Biokemi** |
|  | **Bioteknologi** |
|  | **Cellebiologi- og Vævslære** |
|  | **Centralnervesystemets struktur og funktion** |
|  | **Dermatologi-Venerologi** |
|  | **Epidemiologi og Biostatistik** |
|  | **Farmakologi** |
|  | **Fysiologi** |
|  | **Genetik** |
|  | **Geriatri** |
|  | **Gynækologi og Obstetrik** |
|  | **Immunologi** |
|  | **Integreret Eksamen 4. og 5. semester, KU**  (Anatomi, Biokemi, Fysiologi) |
|  |
|  | **Integreret Eksamen 6. semester, KU**  (Intern Medicin og Kirurgi) |
|  |
|  | **Integreret Eksamen 2. semester (kandidat), KU**  (Intern Medicin og Kirurgi samt Arbejdsmedicin) |
|  |
|  | **Integreret Eksamen 3. semester (kandidat), KU**  (Intern Medicin og Kirurgi samt Patologi, Farmakologi,  Anæstesiologi) |
|  |
|  |
|  | **Intern Medicin** |
|  | **Kirurgi** |
|  | **Medicinsk endokrinologi** |
|  | **Mikrobiologi** |
|  | **Miljø- og Arbejdsmedicin** |
|  | **Neurologi** |
|  | **Neurokirurgi** |
|  | **Oftalmologi** |
|  | **Onkologi** |
|  | **Oto-Rhino-Laryngologi** |
|  | **Patologisk Anatomi** |
|  | **Plastikkirurgi** |
|  | **Psykiatri (Voksen- og Børnepsykiatri)** |
|  | **Pædiatri** |
|  | **Radiologi og billeddiagnostik** |
|  | **Retsmedicin** |
|  | **Socialmedicin** |
|  | **Inflammation på AU:** (almen medicin, geriatri, intern medicin) |
|  | **Abdomen på AU:** (urologi, kirurgi, onkologi, plastikkirurgi) |
|  | **Hjerte, Lunge og Kar på AU:** (hjerte-, lunge- og kar-sygdomme, anæstesi) |
|  | **Sundhedspsykologi** |
|  | **Urologi** |
|  | **Videnskabsteori/Filosofi** |
|  |  |